ནས།མ་རྨོས་ལོ་ཏོག་བཅས་ལས་བཟོས་པ་ཡོད་ཀྱང་དེའི་ནང་ལས་གྲོ་ཕྱེ་ལས་བཟོས་པ་གཙོ་བོར་བཟུང༌།ལག་ཟུང་གིས་ཟན་ལོག་བརྗི་མཉེད་བྱས་ཚར་རྗེས་ལྕགས་ལེབ་ཐོག་ལ་བསྲེག་ཙམ་བྱས།དེ་ནས་ཚ་རླབས་ལྡན་པའི་ཐབ་ཀའི་ཐལ་བ་ནང་ལ་སྦས།སྐར་མ་གཉིས་གསུམ་ཙམ་ལ་སྒྱུར་ལོག་ཐེངས་རེ་བརྒྱབ།ལག་པས་གོ་རེ་ལ་ཡང་མོས་རྡེག་དུས་སྦུག་སྦུག་ཅེས་པའི་སྒྲ་གྲག་ན་ཚོས་ཟིན་པའི་རྟགས་ཡིན།དེ་ནས་གོ་རེའི་ངོས་ཀྱི་སྐོག་པགས་མཐུག་པོ་སྐོར་གཞོག་བྱས་ཏེ་ནང་ལ་མར་དང་སྤོད་བཞགམར་བཞུས་ཏེ་གོ་རེའི་ནང་ལ་སིམས་པས་དྲི་ཞིམ་ཁྱབ་ལ་ཟས་བཅུད་ལྡན་པ་ཞིག་ཡིན།དེ་ལ་རྒྱལ་རོང་སྐད་དུ་༼ད་པོ་པའམ༽༼པོ་ལོ་པུ༽ཞེས་འབོད།ཐལ་བསྲེག་གོ་རེ་ནི་རྒྱལ་རོང་བོད་མིའི་ཐུན་མོང་མ་ཡིན་པའི་བཟའ་བཏུང་རིག་གནས་ཤིག་ཡིན་པས་རང་གིས་ལོངས་སུ་སྤྱོད་ཆོག་པ་མ་ཟད་སྤྱི་ཚོགས་ཐོག་གི་སྤྱི་དོན་དང་མགྲོན་པོ་ལ་སྣེ་ལེན།དུས་ཆེན་བཅས་ལ་མེད་དུ་མི་རུང་བའི་གཙོ་ཟས་ཤིག་ཡིན།